stanford-oval/wikipedia huggingface dataset:
Enter Shikari
Ambush Reality

Ambush Reality on vuonna 2006 perustettu itsenäinen levy-yhtiö, joka julkaisee vielä musiikkia vain Enter Shikarilta. Yhtyeen jäsenet ja heidän ystävänsä ovat levy-yhtiön osakkaita ja ylläpitäjiä.
Enter Shikarin aikoessa lähteä kiertämään Yhdysvaltoja he päättivät, että heidän tulisi tehdä sopimus jonkin suuremman levy-yhtiön kanssa. 29. elokuuta 2007 Ambush Reality ilmoitti, että Take to the Skies julkaistaisiin Pohjois-Amerikassa yhdessä Tiny Evil -levy-yhtiön kanssa.
Aiheesta muualla

Enter Shikarin viralliset sivut (englanniksi)
Enter Shikari Myspacessa (englanniksi)
Enter Shikari Facebookissa
Valokuvaaja Peter Hillin kuvia yhtyeestä (Arkistoitu – Internet Archive)
Field

Wikisanakirjassa on tähän liittyvä sananselitys: .
Field (/ˈfiːld/) on englanninkielinen sukunimi, joka tarkoittaa peltoa tai kenttää. Vuonna 2023 Suomen väestötietojärjestelmässä oli 26 elävää Field-nimistä henkilöä.
Tunnettuja Field-nimisiä

Ayda Field (s. 1979), yhdysvaltalainen näyttelijä
Betty Field (1913–1973), yhdysvaltalainen näyttelijä
Cyrus West Field (1819–1892), yhdysvaltalainen liikemies, ensimmäisen transatlanttisen kaapelin toteuttaja
Eugene Field (1850–1895), yhdysvaltalainen kirjailija
John Field (1782–1837), irlantilainen säveltäjä ja pianisti
Marshall Field (1834–1906), yhdysvaltalainen liikemies
Rachel Field (1894–1942), yhdysvaltalainen kirjailija
Sally Field (s. 1946), yhdysvaltainen näyttelijä
Todd Field (s. 1964), yhdysvaltainen elokuvantekijä ja näyttelijä
Winston Field (1904–1969), Etelä-Rhodesian pääministeri.
Fidžinmonarkki

| Fidžinmonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Fidžinmonarkit Mayrornis
Laji::  lessoni
Kaksiosainen nimi
 Mayrornis lessoni  (Gray, 1846) 
Katso myös
   Fidžinmonarkki Wikispeciesissä   Fidžinmonarkki Commonsissa 
Infobox OKNimi-testi OKIUCN-testi OK: 
Fidžinmonarkki (Mayrornis lessoni) on monarkkien heimoon kuuluva varpuslintu.
Levinneisyys

Fidžinmonarkkia tavataan Fidžissä. Lajia on kuvattu melko yleiseksi, ja se on luokiteltu elinvoimaiseksi.
Kuivannon koulu

| Kuivannon koulu |
| --- | --- |
Sijainti:  Kuivannontie 604, 16280 Kuivanto (Orimattila)
Koordinaatit:  60.87548°N, 26.00371°E
Tyyppi:  suomenkielinen alakoulu
Perustettu:  1953
Rehtori:  Annika Kaila
Luokat:  1–6
Oppilaita:  42 (2022)
Verkkosivut
Kuivannon koulu on Orimattilan kaupungin pohjoisosassa, Kuivannon kylässä toimiva kyläkoulu (luokka-asteet 1–6). Koulurakennus on vuodelta 1953.
Vuonna 2022 koulua kävi yhteensä 42 peruskoulun oppilasta.
Kuivapari

Kuivapari on pariston sisällä oleva kahden eri metallin pari, jossa elektrolyyttinä ei ole neste. Se on primäärinen virtalähde, jota ei varata toistuvasti. Muun muassa radioissa ja taskulampuissa käytetään kaikkein yleisimmin 1,5 voltin kuivaparia. 4,5 voltin litteässä paristossa on 3 sarjaan kytkettyä kuivaparia.
Kuivapareja on useita tyyppejä, joista tärkeimpiä ovat:
Sinkki-hiili-paristo
Alkaliparisto
Litiumparisto
Emmanuel Kavi

Emmanuel Kavi tai Komlan Kavi (s. 3. maaliskuuta 1970, Lomé Togo ) on afrikkalainen nykytaiteilija ja taidemaalari.
Hän viittaa tyylinsä, figuratiivisen ja abstraktin taiteen yhdistämiseen, termillä "flouismi".
Elämäkerta

Itseoppinut Emmanuel Kavi aloitti piirtämällä ja kuvittamalla. Vuonna 1987, 17-vuotiaana hän voitti kansallisen piirustuskilpailun Togossa.
Hänen tyylinsä kehittyi asteittain abstraktiin suuntaan. Vuonna 2001 hän aloitti esittää töitään taidenäyttelyissä, ensin Länsi-Afrikassa ja sitten Euroopassa, jossa hänen tyyliään kutsutaan joskus "afrikkalaiseksi kubismiksi".
Vuodesta 2006 alkaen hänen tyylinsä kehittyi edelleen yhdistämällä abstraktia ja realismia. Hän alkoi kutsua tätä "flouismiksi".  Samalla hän perusti ateljeensa Ouagadougouun, jota hän piti "Afrikan taiteen risteyksenä".
Vuodesta 2008 hän on matkustanut usein Ranskaan, järjestäen taidenäyttelyitä ja esiintyen useilla kulttuurifoorumeilla.
Työ

Emmanuel Kavi on maalannut lukuisia teoksia, joista suurin osa on yksityiskokoelmissa.
Hän työskentelee ilman luonnoksia käyttäen Afrikan maaperästä saatuja materiaaleja: pigmenttejä, hennaa, hiekkaa, olkia ja soraa. Hän sijoittaa värit toisensa perään ja vähitellen hänen työnsä muotoutuvat, käyttäen useita työkaluja (harjat, veitset, sormet) ja tekniikoita (poisto, kollaasi, vesisuihku).
Päivittäinen elämä, ihmisten vuorovaikutus, luonto, henkisyys ja lapset ovat hänen suosikkiteemojaan.
Toisinaan hän sisällyttää heimoihin liittyviä symboleja ja merkkejä töihinsä, erityisesti Malin Dogonin kansoista.
Rakentamisen, reliefien ja tiettyjen menetelmien takia Emmanuel Kavin teoksissa on useita eri näkökohtia, jotka aiheuttavat uusien objektien ilmenemisen teoksissa riippuen valosta ja katsojan tarkastelukulmasta. Kavi käyttää termiä "flouismi" kuvaamaan tätä progressiivista paljastumista.
Näyttelyt

2001   : Espace Zaka (Burkina Faso)
2002   : Center culturel américain (Mali)
2003   : Espace Gondwana (Burkina Faso)
2005   : Galerie Villa Sikandra (Burkina Faso)
2006   : Lausanne (Sveitsi)
2006   : Galerie Huijs Basten Asbeck (Alankomaat)
2007   : "Devoir de mémoire" huutokauppagalleria Tajaniissa, Pariisi
2009   : Näyttely Villa Sikandrassa Ouagadougoun ensimmäisessä muovitaiteen festivaalissa (Burkina Faso)
2010   : Näyttely Ménilmuche, Pariisi
2012   : Näyttely Saint- Blimontissa Offeussa Château des lumièresissä
2012   : Näyttely Salon International des Arts d'Ouagadougoussa (Burkina Faso)
Aiheesta muualla

Noussouglo, Gaëtan: Togo : Emmanuel Kavi, le peintre « flouïste » Togocultures.  14.12.2015. Viitattu 24.3.2019. (ranskaksi)
Exposition Rosella Fida & Emmanuel Kavi eutv.  23.4.2016. Dailymotion. Viitattu 24.3.2019. (ranskaksi)
EXPOSITION : «LE FLOUISME» D’EMMANUEL KAVI Ville de Vichy.  1.7.2015. Mairie de Vichy - Place de l'Hôtel de ville. Viitattu 24.3.2019. (ranskaksi)
Pollitt, Joe: Emmanuel Kavi Does France Unseen Art Scene.  10.8.2015. Viitattu 24.3.2019. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Emmanuel Kavi
Käännös suomeksi
Eordaía

| Eordaía Eordaían kunta Εορδαία Δήμος Εορδαίας |
| --- | --- |
 Kunnan sijainti
 Eordaía
 Koordinaatit: 40°31′N, 21°41′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Hallinto:  
 – Asutustyyppi:  kunta
 – Kallikrates-koodi:  1403
 – Kuntakeskus:  Ptolemaḯda
Pinta-ala:  
 – Kokonaispinta-ala:  707,9 km²
Väkiluku (2011):  45 592
 – Väestötiheys:  64,40 as./km²
Aikavyöhyke:  UTC+2
 – Kesäaika:  UTC+3
 
 www.ptolemaida.gr 
Infobox OKVirheellinen NIMI-arvo: 
Eordaía (kreik. Εορδαία eli Δήμος Εορδαίας, Dímos Eordaías) on Kreikan kunta, joka sijaitsee Kozánin alueyksikössä Länsi-Makedonian alueella. Kunnan pinta-ala on 707,9 neliökilometriä ja väkiluku 45 592 (vuonna 2011). Kunnan kuntakeskus on Ptolemaḯda.
Eordaían kunta on ottanut nimensä samalla seudulla sijainneelta antiikin aikaiselta Eordaian alueelta, joka oli yksi Makedonian valtakunnan osista. Eordaían kunta syntyi, kun Agía Paraskeví, Mouríki, Ptolemaḯda, Vérmio ja Vlásti yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Eordaían kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Agía Paraskeví | Ágios Christóforos | Ágios Christóforos | 527 |
| Agía Paraskeví | Ermakiá | Ermakiá | 325 |
| Agía Paraskeví | Karyochóri | Karyochóri | 431 |
| Agía Paraskeví | Spiliá | Spiliá | 69 |
Agía Paraskeví: Yhteensä: 1 352
| Mouríki | Anarráchi | Anarráchi | 926 |
| Mouríki | Árdassa | Árdassa | 874 |
| Mouríki | Árdassa | Kryóvrysi | 148 |
| Mouríki | Empório | Empório | 804 |
| Mouríki | Foúfas | Foúfas | 575 |
| Mouríki | Milochóri | Milochóri | 582 |
Mouríki: Yhteensä: 3 909
| Ptolemaḯda | Asvestópetra | Asvestópetra | 739 |
| Ptolemaḯda | Droseró | Droseró | 342 |
| Ptolemaḯda | Galáteia | Galáteia | 393 |
| Ptolemaḯda | Kardía | Kardía | 5 |
| Ptolemaḯda | Kómanos | Kómanos | 107 |
| Ptolemaḯda | Mavropigí | Mavropigí | 456 |
| Ptolemaḯda | Olympiás | Olympiás | 614 |
| Ptolemaḯda | Pentávrysos | Pentávrysos | 224 |
| Ptolemaḯda | Perdíkkas | Perdíkkas | 1 582 |
| Ptolemaḯda | Proástio | Paliá Ampélia | 167 |
| Ptolemaḯda | Proástio | Proástio | 482 |
| Ptolemaḯda | Pteleónas | Pteleónas | 36 |
| Ptolemaḯda | Ptolemaḯda | Genikó Nosokomeío Bodosákeio | 8 |
| Ptolemaḯda | Ptolemaḯda | Ptolemaḯda | 32 127 |
| Ptolemaḯda | Ptolemaḯda | Xenodocheío Pantelídis | 7 |
| Ptolemaḯda | Ptolemaḯda | Xenodocheío Ptolemaíos | 0 |
Ptolemaḯda: Yhteensä: 37 289
| Vérmio | Anatolikó | Anatolikó | 903 |
| Vérmio | Komniná | Komniná | 690 |
| Vérmio | Komniná | Parchári | 0 |
| Vérmio | Mesóvouno | Mesóvouno | 407 |
| Vérmio | Pýrgoi | Pýrgoi | 768 |
Vérmio: Yhteensä: 2 768
| Vlásti | Vlásti | Vlásti | 274 |
Vlásti: Yhteensä: 274
Yhteensä: 45 592
Aiheesta muualla

Δήμος Εορδαίας (Arkistoitu – Internet Archive). Eordaían kunnan verkkosivut. (kreikaksi)
Länsi-Makedonian alue
| --- | --- |
Flórinan alueyksikkö:   Amýntaio  Flórina  Préspes 
Grevenán alueyksikkö:   Deskáti  Grevená 
Kastorián alueyksikkö:   Kastoriá  Nestório  Orestída 
Kozánin alueyksikkö:   Eordaía  Kozáni  Sérvia  Velventós  Vóio
FIA World Endurance Championship -kausi 2023

FIA World Endurance Championship -kausi 2023 oli FIA World Endurance Championship -sarjan 11. kausi.
Kausi oli sarjan viimeinen, jolloin mukana oli LM GTE -luokan autoja ennen GT3-luokkaan perustuvien autojen tuloa seuraavalla kaudella. Kaudelle 2023 sääntöjä muutettiin kieltämällä renkaiden lämmityslaitteet. Aiemmin renkaat voitiin varikolla asettaa hyllykköön, jossa kiertävä lämmin ilma lämmitti renkaita ennen niiden kiinnittämistä autoon varikkopysähdyksellä. Myös IMSA SportsCar Championship -sarjassa renkaiden lämmittimet ovat olleet kiellettyjä ja myös European Le Mans Series ja Asian Le Mans Series -sarjoissa lämmittimet kiellettiin. Le Mansin 24 tunnin ajoa varten renkaidenlämmittimien kielto väliaikaisesti poistettiin.
Kaudelle tehdyissä sääntömuutoksissa aika-ajoja muutettiin, jotta jokaiselle luokalle on oma jaksonsa aika-ajoissa. Valmistajat voivat osallistua kilpailuihin enintään kahdella autolla hypercar-luokassa. Varikkosuora suljetaan full course yellow (FCY) -tilanteissa, jotta ne eivät vaikuta kilpailun etenemiseen, mutta vaurioiden korjaaminen sallitaan ja lyhyt tankkaus sallitaan kun se on välttämätöntä (auton on palattava tankkaamaan kun varikkosuora jälleen avataan).
Kilpailukalenteri

Kauden 2023 kilpailut:
| Nro | Kilpailu | Rata | Paikka | Ajankohta |
| --- | --- | --- | --- | --- |
| 1 | Sebringin 1000 mailin ajo |  Sebring International Raceway | Sebring, Yhdysvallat | 17. maaliskuuta |
| 2 | Portimãon 6 tunnin ajo |  Autódromo Internacional do Algarve | Portimão, Portugali | 16. huhtikuuta |
| 3 | Span 6 tunnin ajo |  Circuit de Spa-Francorchamps | Stavelot, Belgia | 29. huhtikuuta |
| 4 | Le Mansin 24 tunnin ajo |  Circuit de la Sarthe | Le Mans, Ranska | 10.–11. kesäkuuta |
| 5 | Monzan 6 tunnin ajo |  Autodromo Nazionale Monza | Monza, Italia | 9. heinäkuuta |
| 6 | Fujin 6 tunnin ajo |  Fuji Speedway | Oyama, Japani | 10. syyskuuta |
| 7 | Bahrainin 8 tunnin ajo |  Bahrain International Circuit | Sakhir, Bahrain | 4. marraskuuta |
Finist – hyvä haukka

| Finist – hyvä haukka> Finist – jasnyi sokol |
| --- | --- |

Ohjaaja:  Gennadi Vasiljev
Käsikirjoittaja:  Alexander Rou Lev Potyomkin (käännä suomeksi)
Säveltäjä:  Vladimir Šainski
Valmistustiedot
Valmistusmaa:  Neuvostoliitto
Tuotantoyhtiö:  Kinostudija imeni M. Gorkogo
Ensi-ilta:  1975
Kesto:  80 min
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Finist – hyvä haukka (ven. Финист - Ясный сокол, Finist - jasnyi sokol) on Gennadi Vasiljevin ohjaama neuvostoliittolainen, komediallinen fantasiaelokuva vuodelta 1975. Se perustuu venäläiseen kansansatuun, Lev Potjomkinin käsikirjoitukseen ja Mihail Nozhkinin runoihin.
Lähde

↑  Finist – hyvä haukka Elonet. Viitattu 11.9.2021.
↑  Finest, the brave Falcon Video Detective. Viitattu 11.9.2021.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Finest, the brave Falcon
Käännös suomeksi
Espoon Moottorilentäjät

Esmo logo
Piper Archer OH-PYW
Piper Saratoga OH-ESM
Espoon Moottorilentäjät lempinimeltään Esmo on vuonna 1974 perustettu moottorilentokerho. Kerhon nimi johtuu siitä, että perustajat olivat espoolaisia yksityislentäjiä. Sen jälkeen kerhoon on liittynyt jäseniä pääkaupunkiseudulta ja muualta Suomesta. Kerhossa on myös ulkomaalaisia jäseniä. Jäsenmäärä on noin 100 (vuonna 2006). Esmon kotikenttä on Helsinki-Malmi.
Toiminta

Pääasiallinen toiminta on yksityislentämistä kerhon lentokoneilla. Lennot ovat luonteeltaan  yleisilmailua (ei siis ansiolentoa). Kerhossa harrastetaan paljon matkalentoa kotimaassa ja ulkomailla. Lentäminen tapahtuu, joko näkölentosäännöillä (VFR) tai mittarilentosäännöillä (IFR). Usealla esmolaisella on mittarilentokelpuutus.
Kerholla on lentokoulutuslupa, jonka puitteissa koulutetaan uusia yksityislentäjiä. Koulutuksen edellytyksenä on kerhon jäsenyys. Kerho antaa jäsenilleen myös jatkokoulutusta esimerkiksi yölentokelpuutusta varten. Lentämisen lisäksi kerho järjestää jäsenilleen erilaisia tapahtumia ja koulutustilaisuuksia.
Lentokoneet

Kerholla on kaksi amerikkalaisvalmisteista Piper-merkkistä lentokonetta. Nelipaikkainen Piper Archer PA28-181 rekisteritunnus OH-PYW ja nelipaikkainen Piper Arrow PA28R-200 rekisteritunnus OH-PAM. Piper Archer toimii kerhon lentokoulutuskoneena. Molemmat koneet ovat mittarilentovarusteisia.
Tunnettuja jäseniä

Edesmennyt näyttelijä Tapio Hämäläinen oli vuosikymmenten ajan kerhon aktiivijäsen.
Aiheesta muualla

Kerhon kotisivut (Arkistoitu – Internet Archive)
Finistère

Finistère (bretoniksi Penn-ar-Bed) on Ranskan departementti numero 29, joka on saanut nimensä latinasta Finis Terræ (maan loppu). Finistère sijaitsee Länsi-Ranskassa Bretagnessa. Departementti on pinta-alaltaan 6 733 neliökilometriä ja sen väkiluku oli 908 249  vuonna 2016. Finistèren pääkaupunki on Quimper, mutta suurin kaupunki on Brest. Finistère on jaettu edelleen neljään arrondissementtiin, 54 kantoniin ja 283 kuntaan.
Finistère oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Finistère muodostettiin osasta Bretagnen provinssia.
Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Le Faou, Île-de-Sein ja Locronan.
Aiheesta muualla

Kuvia tai muita tiedostoja aiheesta Finistère Wikimedia Commonsissa
Finistèren departementin kotisivut (ranskaksi)
Kuusisaari (Pietarsaari)

Kuusisaari (ruots. Granholmen) on kaupunginosa Pietarsaaressa. Snellmannin lihanjalostamo sijaitsee Kuusisaaressa. Vuonna 2019 aloitettiin eritasoliittymän rakennustyöt Kuusisaareen. Eritasoliittymä on valmis marraskuun 2020 loppuun mennessä.
Etelä-Pohjanmaan musiikkiopisto

Etelä-Pohjanmaan musiikkiopisto
Etelä-Pohjanmaan musiikkiopisto (engl. South Ostrobothnia Music Institute) on vuonna 1937 perustettu musiikkioppilaitos, joka järjestää Suomen opetus- ja kulttuuriministeriön auktorisoimana musiikkiopetusta Seinäjoen seudulla. Opisto toimii Etelä-Pohjanmaan musiikkiopiston kannatusosakeyhtiön ylläpitämänä ja vastaanottaa lakisääteistä valtionapua.
Etelä-Pohjanmaan musiikkiopiston toiminta on suunnattu ensisijaisesti lapsille ja nuorille. Opetusta tarjotaan musiikkileikkikoulusta syventäviin opintoihin, ja lisäksi opistolla toimii vapaaosasto. Seinäjoen kaupunginorkesteri on musiikkiopiston yhteistyökumppani. Opisto on tehnyt myös kansainvälistä yhteistyötä eri toimijoiden kanssa Unkarissa, Italiassa, Ruotsissa, Virossa, Saksassa ja Vietnamissa.
Etelä-Pohjanmaan musiikkiopiston rehtori on Jarmo Anttila (s. 1956).
Emma Cline

| Emma Cline |
| --- | --- |

Henkilötiedot
Syntynyt: Noin 1989 Sonoman piirikunta, Kalifornia, Yhdysvallat
Ammatti:  Kirjailija
Kirjailija
Esikoisteos:  The Girls
Aiheesta muualla
Löydä lisää kirjailijoitaKirjallisuuden teemasivulta
Emma Cline (s. n. 1989) on kalifornialaissyntyinen yhdysvaltalainen kirjailija. Clinen vuonna 2016 julkaistu esikoisromaani Tytöt (engl. The Girls) oli ehdolla Yhdysvalloissa ehdolla National Book Critics Circlen John Leonard -palkinnon saajaksi, ja Center for Fiction palkitsi teoksen parhaana esikoisromaanina.
Clinen novelleja on julkaistu The New Yorker-, Tin House-, Granta- ja The Paris Review -lehdissä. Vuonna 2017 Granta-lehti nimesi Clinen yhdeksi parhaista nuorista yhdysvaltalaisista kirjailijoista.
Elämä ja ura

Emma Cline syntyi vuonna 1989 ja varttui Sonoman piirikunnassa Kaliforniassa. Nuorena Cline näytteli elokuvassa When Billie Beat Bobby (2001) ja lyhytelokuvassa Flashcards (2003). Valmistuttuaan 16-vuotiaana Sonoma-akatemiasta Cline siirtyi opiskelemaan Middlebury Collegeen Vermontiin. Hänet palkittiin ensimmäisenä opiskeluvuonna novellistaan "What is Lost". Cline jatkoi opintojaan Columbian yliopistossa, missä hän kirjoitti  novellin "Marion". The Paris Review julkaisi novellin vuoden 2013 kesänumerossaan, ja vuonna 2014 novelli valittiin 10 000 dollarin Plimpton-palkinnon saajaksi. Myöhemmin Clinen tekstejä on julkaistu useissa julkaisuissa.
Elämä ja ura > Esikoisromaani Tytöt

Clinen ensimmäisen romaanin Tytöt julkaisuoikeuksista syntyi huutokauppa, johon osallistui kaksitoista kustantajaa. Random House Publishing -kustannusyhtiö sai julkaisuoikeudet tarjoamalla Clinelle 2 miljoonaa dollaria ennakkoa, ja julkaisi romaanin vuonna 2016. Elokuvatuottaja Scott Rudin osti oikeudet romaanin elokuvaversioon jo ennen kuin Random House sai hankittua teoksen julkaisuoikeudet.
The Girls perustuu osittain Charles Mansonin kulttiin ja kultin 1960-luvun lopulla tekemiin murhiin. Romaanin näkökulmahenkilö on 14-vuotias Evie Boyd, jonka lapsuus muuttuu, kun hän saa kuulla kultista. Teoksessa hän palaa aikuisena takaisin lapsuuteensa pohtimaan, mitä tyttönä kasvaminen tarkoittaa, ja miten maailman epäoikeudenmukaisuus voi johtaa väkivaltaan.
Cline sai kiitosta romaaninsa kerronnasta ja sukupuolijärjestelmän kuvaamisesta. Kriitikeissä kuitenkin myös esitettiin, että romaanin kulttiympäristö tuntui päälleliimatulta. Lukijat löysivät romaanin. Tytöt oli kolme kuukautta The New York Timesin bestseller-listalla. Lisäksi teos voitti vuoden 2016 Shirley Jackson -palkinnon parhaana romaanina. Teokseen perustuva elokuva on tuotannossa.
Tytöt ilmestyi Kaijamari Sivillin suomennoksena Otavalta elokuussa 2015.
Elämä ja ura > Tekijänoikeuskiista

Helmikuussa 2017 Emma Clinen entinen poikaystävä, kirjailija Chaz Reetz-Laiolo syytti Clinea plagioinnista. Väitteen mukaan Cline olisi asentanut Reetz-Laiolon tietokoneelle vakoiluohjelman, jolla luki poikaystävän henkilökohtaisia tekstejä ja sähköposteja tämän tietämättä.
Chaz Reetz-Laiolon lakiavustajat vaativat Clineä maksamaan korvauksia tekijänoikeusrikkomuksesta teoksessaan Tytöt ja uhkasivat viedä tapauksen oikeuteen. Uhkaukseen liittyi todisteena Reetz-Laiolon Clineltä saamia seksuaalisia kuvia ja tekstiviestejä. Lokakuussa 2017 Reetz-Laiolon lakimiehet muotoilivat alkuperäisen vaatimuksensa uudelleen ja poistivat kanteesta kaiken seksuaalisen materiaalin.
Cline myönsi asentaneensa vakoiluohjelman. Tarkoituksena oli hänen mukaansa selvittää, pettikö Reetz-Laiolo Clinea. Hän kertoi entisen poikaystävänsä olleen suhteen aikana fyysisesti ja henkisesti väkivaltainen. Cline kielsi plagiointisyytökset. Hä totesi Reetz-Laiolon teoksen olevan erilainen kuin Tytöt. Random House antoi Clineä tukevan lausunnon, jonka mukaan Cline oli joutunut ajojahdin kohteeksi.
Vuoden 2017 marraskuussa Reetz-Laiolo ja Cline jättivät viralliset lausuntonsa San Franciscon liittovaltion tuomioistuimeen. Kesäkuussa 2018 tuomari William Orrick hylkäsi kanteen tekijänoikeusrikkeesta. Tuomion mukaan "teosten välillä on kiistattomia yhtäläisyyksiä, mutta ne näkyvät vain muutamissa yksittäisissä kohtauksissa ja yleisissä juoni-ideoissa" ja romaanit eroavat "huomattavasti yksityiskohdiltaan ja rakenteeltaan." Tuomari Orrickin mukaan Reetz-Laiolon asianajajien toiminta oli käsittelyn aikana "erittäin loukkaavaa".
Käännös suomeksi
Kuuntele vain muistojasi

| Kuuntele vain muistojasi> The Notebook.Alkuperäisteos |
| --- | --- |
Kirjailija:  Nicholas Sparks
Kieli:  Englanti
Genre:  Romanttinen kirjallisuus
Kustantaja:  Warner Books
Julkaistu:  1. lokakuuta 1996
Sivumäärä:  224
ISBN:  0446520802
Suomennos
Suomentaja:  Kaisa Luntinen
Julkaistu:  1996

Seuraava:  Hääjuhla
Löydä lisää kirjojaKirjallisuuden teemasivulta
Kuuntele vain muistojasi on yhdysvaltalaisen kirjailijan Nicholas Sparksin esikoisteos, joka julkaistiin vuonna 1996. Kirjaan perustuva elokuva The Notebook – Rakkauden sivut, julkaistiin vuonna 2004.
Kuuntele vain muistojasi on Sparksin ensimmäinen julkaistu ja kaiken kaikkiaan kolmas teos. Kahta sitä edeltänyttä romaania, The Passing ja The Royal Murders, ei ole koskaan julkaistu. Sparks kirjoitti Kuuntele vain muistojasi -romaania kuuden kuukauden ajan ennen kuin lähetti sen eteenpäin. Kirjallisuusagentti Theresa Park löysi käsikirjoituksen toimistonsa roskapinosta. Hän piti siitä ja tarjoutui edustamaan Sparksia. Lokakuussa 1995 Park sai käsikirjoituksesta $1 000 000 suuruisen ennakon Time Warner Book Groupilta ja romaani julkaistiin lokakuussa 1996. Kuuntele vain muistojasi oli New York Times:n bestseller-listalla heti ensimmäisellä julkaisuviikollaan ja vietti listalla kokonaisuudessaan yli vuoden.
Sparks sai idean Kuuntele vain muistojasi -kirjaan vaimonsa isovanhempien tarinasta. He olivat olleet naimisissa kuusikymmentä vuotta, kun Sparks tapasi heidät. Sparks ihmetteli, kuinka paljon pari välitti toisistaan ja kirjoitti romaanin kuvaillakseen sellaista rakkautta.
Tarinaa jatkaa Hääjuhla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Filippiinien koripallomaajoukkue

Filippiinien koripallomaajoukkue edustaa Filippiinejä koripallon miesten maajoukkuekilpailuissa.
Aiheesta muualla

Virallinen kotisivu (englanniksi)